CELEX: 32013R0728
Language: sl
Date: 2013-07-25 00:00:00
Title: Izvedbena uredba Komisije (EU) št. 728/2013 z dne 25. julija 2013 o uvrstitvi določenega blaga v kombinirano nomenklaturo

30.7.2013   
            
            
               SL
            
            
               Uradni list Evropske unije
            
            
               L 203/1
            
         IZVEDBENA UREDBA KOMISIJE (EU) št. 728/2013
   z dne 25. julija 2013
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1), zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je zagotoviti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti v obdobju treh mesecev še naprej sklicuje na zavezujoče tarifne informacije, ki jih izdajajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s to uredbo (2).
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. julija 2013
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Kolešček, ki je sestavljen iz:
                  
                              —
                           
                           
                              pravokotne ploščice iz nerjavnega jekla z merami približno 14 × 10 cm, s štirimi luknjami za vijake,
                           
                        
                              —
                           
                           
                              viličastega ohišja iz nerjavnega jekla z vrtljivim ležajem, ki se lahko zavrti za 360°,
                           
                        
                              —
                           
                           
                              gumijaste pnevmatike s premerom približno 13 cm in širino približno 4 cm,
                           
                        
                              —
                           
                           
                              plastičnega platišča z ležajem.
                           
                        Kolešček se lahko namesti na različne izdelke, kot so vozički, bolniške postelje in drugo pohištvo.
                  
                      (1) Glej sliko.
               
               
                  7326 90 98
               
               
                  Uvrstitev opredeljujejo splošna pravila 1, 3(b) in 6 za razlago kombinirane nomenklature ter besedilo oznak KN 7326, 7326 90 in 7326 90 98.
                  Uvrstitev pod tarifno številko 8302 ne pride v poštev, ker ta tarifna številka zajema samo koleščke s premerom do 75 mm ali širino največ 30 mm (glej opombo 2 k poglavju 83).
                  Načrtovane glavne rabe koleščka ni mogoče razbrati iz njegovih objektivnih značilnosti, saj je enako primeren za blago, uvrščeno na primer pod tarifne številke 8716 (vozički), 9402 (bolniške postelje) ali 9403 (drugo pohištvo). Uvrstitev v okviru specifičnega izdelka je zato izključena.
                  Kolešček je sestavljen proizvod, ki vsebuje različne materiale (nerjavno jeklo, gumo in plastiko). Sestavni del, ki določa bistveni značaj koleščka, je ohišje iz nerjavnega jekla, ker je osnova njegove zgradbe.
                  Kolešček se zato uvrsti pod oznako KN 7326 90 98 kot drugi izdelki iz železa in jekla.
               
            
         
      
         (1)  Slika je zgolj informativna.